Z M L U VA   č. 2132013

o  poskytnutí  užívacích  práv  a vykonávaní  pozáručného  servisu  k aplikačnému  programovému  vybaveniu
uzavretá  podľa ustanovenia §269 ods. 2  Obchodného zákonníka č.513/1991 Zb. v znení neskorších predpisov
...........................................................................................................................................................................................................................................................................................................................................................................................................................................................................

Čl. I. Zmluvné  strany

Názov :	Okresný  súd  Bánovce nad Bebravou

Sídlo :	Holého 3,  957 01  Bánovce nad Bebravou

V zastúpení :	Mgr. Marek Anovčin,  predseda Okresného súdu

IČO :	42025516

DIČ :	2022514274

Bankové spojenie :	Štátna pokladnica

Číslo účtu :	

		( ďalej len „odberateľ“ )

a

Názov :	Q - BG  spol. s r.o.	

Sídlo :	Pod Lipovým 13,  841 07  Bratislava

V zastúpení :	Ing. Jozef  Dalžuffo

IČO :	31 393 004

DIČ :	2020347241

IČ DPH :	SK2020347241

Bankové spojenie :	VÚB Bratislava - DNV

Číslo účtu :	

Registrácia :	Zápis v OR OS Bratislava 1, Oddiel: Sro, Vložka č.: 8755/B

		( ďalej len „dodávateľ“)

Čl. II. Predmet zmluvy

Predmetom  tejto zmluvy je poskytnutie užívacích práv a vykonávanie pozáručného servisu k aplikačnému programovému vybaveniu v dobe od 01.01.2014  do  31.12.2014 :  

-  PROSTRIEDKOVO - PREDMETOVÁ  EVIDENCIA   (Q-PPE),
    (Q - Prostriedkovo Predmetová Evidencia)

-  SKLADOVÉ  HOSPODÁRSTVO   (Q-SHR),
    (Q - Skladové Hospodárstvo)

-  EVIDENCIA  JUSTIČNÝCH  TLAČÍV   (Q-EJT),
    (Q - Evidencia Justičných Tlačív)

( ďalej len „programy“ ).

Čl. III. Cena

Celková cena predmetu plnenia a s tým súvisiace poskytnutie užívacích práv k programom a vykonávanie pozáručného servisu je stanovená na základe dohody medzi dodávateľom a odberateľom v súlade so zákonom NR SR č.18/1996 Z.z. o cenách v znení neskorších predpisov a jeho vykonávacej vyhlášky č. 87/1996 Z.z..

- PROSTRIEDKOVO - PREDMETOVÁ  EVIDENCIA   	  480,00  EUR
  ( Q-PPE ) - 1 inštalácia  základnej  verzie  programu

- SKLADOVÉ  HOSPODÁRSTVO   	  480,00  EUR
  ( Q-SHR ) - 1 inštalácia  základnej  verzie  programu

- EVIDENCIA  JUSTIČNÝCH  TLAČÍV   	  240,00  EUR
  ( Q-EJT ) - 1 inštalácia  základnej  verzie  programu

Cena  bez  DPH   	  1 200,00  EUR

DPH  20 %   	   240,00  EUR

Suma  k  úhrade    	  = 1 440,00  EUR

Čl. IV.  Fakturácia a platobné podmienky

Odberateľ sa zaväzuje uhradiť  faktúru  v  lehote  splatnosti,  t.j. do 14 dní odo dňa jej riadneho doručenia odberateľovi.

Faktúra musí obsahovať následné náležitosti :

- názov  a  sídlo dodávateľa  a  názov  a  sídlo odberateľa

- označenie faktúry a jej číslo

- registračné číslo

- špecifikácia predmetu plnenia

- deň odoslania a lehotu splatnosti faktúry

- dohodnutú cenu za predmet plnenia

- označenie peňažného ústavu a číslo účtu dodávateľa

- prílohy požadované odberateľom, podpis oprávnenej osoby a odtlačok pečiatky dodávateľa

- celkovú faktúrovanú čiastku a náležitosti na účely DPH.

Faktúra musí obsahovať všetky náležitosti daňového dokladu a bude zaplatená výhradne prevodným príkazom.

Za správny výpočet sadzby z pridanej hodnoty zodpovedá v plnom rozsahu dodávateľ.

V prípade, že faktúra nebude obsahovať náležitosti uvedené v tejto zmluve alebo bude obsahovať nesprávne a neúplné údaje, odberateľ je oprávnený vrátiť faktúru dodávateľovi do troch dní odo dňa jej riadneho doručenia na doplnenie s uvedením nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry odberateľovi.

Čl. V. Pozáručný  servis

V pozáručnom servise sú okrem prác, ktoré súvisia s realizáciou, pozáručnými opravami a servisom         predmetu tejto zmluvy, zahrnuté nasledovné práce a činnosti :

-  dodanie programov na magnetické médiá užívateľa  v  tvare výkonných modulov,

- dodanie aktualizovaných verzií programov pri zmenách právnych predpisov a zmenách týkajúcich sa   prepojenia na informačný systém Štátnej pokladnice,

-  kontakt s  tvorcom (zhotoviteľom) programov a základná bezplatná poradenská služba ( Hot Line ) počas pracovných dní v čase od 8.00 do 16.00 hod.

Telefón :	

Mobil :	

Fax / záznamník : 	

e-mail :		

	Dodávateľ sa zaväzuje bezodkladne oznámiť užívateľovi nové alebo zmenené telefónne čísla 	resp.  	e-mailové adresy.

Ak poverený zamestnanec odberateľa  v rámci pozáručnej doby, ktorá začína  od  01.01.2014  a  trvá do 31.12.2014, zistí vady v programoch, tieto bez zbytočného odkladu oznámi telefonicky,  prípadne elektronickou poštou dodávateľovi.
V oznámení musia byť vady popísané spôsobom, ktorý umožní overiť oprávnenosť nároku na ich odstránenie.
Ak sa zmluvné strany nedohodnú inak, resp. ak chyba nie je na strane odberateľa, je dodávateľ povinný reklamované vady odstrániť najneskôr do 7 dní odo dňa prijatia reklamácie elektronickou poštou, ak reklamované vady boli spôsobené chybnou funkciou programu, alebo porušením povinností dodávateľa.

Vo vykonávaní pozáručného servisu nie sú zahrnuté nasledujúce práce a činnosti:

-  testovanie a odstraňovanie „ počítačových vírusov “ na počítačoch odberateľa,

-  prevádzkovanie jednotlivých programových produktov v počítačových sieťach,

-  dalšie zaškolenia zamestnanec odberateľa  (najmä v prípade personálnych zmien),

- záručný servis sa nevzťahuje na závady spôsobené vlastným zavinením zamestnancov odberateľa 	(zavírením programu, neodborné, neoprávnené zásahy, nesprávne prevádzkové podmienky, prepísanie 	 výsledného kódu programu).

Ak odberateľ bude požadovať poskytnutie užívacích práv na programy a vykonávanie pozáručného servisu po 31.12.2014, bude užívací poplatok a podmienky vykonávania pozáručného servisu   dohodnuté písomným  a  očíslovaným dodatkom  k  zmluve  č. 2132013,  alebo dodávateľ uzatvorí osobitnú zmluvu  s  odberateľom.

Článok VI. Sankcie

V prípade nedodržania termínu plnenia z hľadiska dodania aktualizovaných verzií programov pri zmenách právnych predpisov a zmenách týkajúcich sa prepojenia na informačný systém Štátnej pokladnice je odberateľ oprávnený uložiť dodávateľovi zmluvnú pokutu vo výške 0,05 %  z  dohodnutej  ceny za predmet zmluvy za každý, aj začatý deň omeškania. 

V prípade omeškania odberateľa s úhradou riadne doručenej faktúry má dodávateľ právo účtovať úroky  z  omeškania vo výške 0,05 %  z  dlžnej sumy za každý, aj začatý deň omeškania. 

Čl. VII. Platnosť zmluvy

Táto zmluva sa uzatvára na dobu určitú od 01.01.2014 do 31.12.2014 medzi odberateľom a dodávateľom.

Výpovedná doba je pre obidve zmluvné strany dvojmesačná. Začne plynúť od prvého dňa nasledujúceho mesiaca po mesiaci, v ktorom bola doručená druhej zmluvnej strane.

Zmluva nadobúda platnosť dňom jej podpisu obidvoma zmluvnými stranami a účinnosť po dni zverejnenia.

Čl. VIII.  Všeobecné dojednania

Programy sú označené licenčným číslom, ktoré slúži na identifikáciu odberateľa a kontrolu oprávnenia používania programov.
Odberateľ sa zaväzuje, že tieto údaje nebude odstraňovať alebo ich modifikovať.

Odberateľovi sa neudeľuje právo upravovať programy pre vlastnú potrebu.
Rozšírenie funkcií programov uvedených v Čl.II. tejto zmluvy môže byť realizované na základe objednávky odberateľa, ktorú dodávateľ písomne potvrdí s uvedením spôsobu určenia ceny za požadované rozšírenie a vecných podmienok realizácie.
Po ich akceptovaní zo strany odberateľa  bude rozsah rozšírenia funkcií programov, spôsob určenia ceny a vecné podmienky realizácie upravené formou písomného a očíslovaného dodatku  tejto zmluvy, schváleného  a  podpísaného  odberateľom a dodávateľom, alebo odberateľ a dodávateľ uzatvoria osobitnú zmluvu.

Odberateľovi  nie je povolené bez písomného súhlasu dodávateľa predávať, darovať alebo poskytnúť tretím osobám programy uvedené  v  Čl.II. tejto zmluvy.

Čl. IX.  Záverečné dojednania

Túto zmluvu je možné meniť a dopĺňať výlučne formou písomných a očíslovaných dodatkov k zmluve, schválených a podpísaných odberateľom  a  dodávateľom.

Zmluvné vzťahy neupravené touto zmluvou sa riadia príslušnými ustanoveniami Obchodného zákonníka č. 513/1991 Zb. v znení neskorších predpisov a ostatnými všeobecne záväznými právnymi  predpismi  platnými  v  Slovenskej republike.

Táto zmluva  je vyhotovená v štyroch rovnopisoch, pričom každá zmluvná strana obdrží po dva rovnopisy

Zmluvné strany vyhlasujú, že si zmluvu riadne prečítali, porozumeli jej obsahu a právnym účinkom z nej vyplývajúcim, a na znak súhlasu ju slobodne, vážne a bez nátlaku podpísali

v Bánovciach nad Bebravou,  dňa  .…………….…… 	v  Bratislave,  dňa  .……..…………..…………….……

    Okresný  súd  Bánovce nad Bebravou 	 Q - BG  spol. s r.o.
         Mgr. Marek Anovčin,  predseda OS  	              Ing. Jozef Dalžuffo